*Kivonat a Jászberény Városi Önkormányzat Képviselő-testületének 2019. július 3-án megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***219/2019. (VII. 3.) határozata***

***A jászberényi 9392/10 hrsz-ú ingatlan értékesítésre kijelöléséről, vételárának megállapításáról és ingatlancsere jogcímen zártkörű pályázati eljárás lefolytatásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-a által meghatározott jogkörében eljárva az alábbi ingatlant értékesítésre kijelöli, és a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet (a továbbiakban: vagyonrendelet) 22. § (2) bekezdésében foglaltak alapján az értékesítési eljárás során az ingatlan pályázati induló árát az alábbiakban határozza meg:

|  |  |  |  |  |  |
| --- | --- | --- | --- | --- | --- |
| **Sorszám** | **Hrsz. és természetbeni elhelyezkedés** | **Terület és megnevezés** | **Értékbecslő által megállapított forgalmi érték (Áfá-t tartalmazza)** | **Pályázati induló ár (Áfá-t tartalmazza)** | **Megjegyzés** |
| 1 | jászberényi 9392/10 hrsz. (Jászberény, Mester utca térsége) | 7264 m² területű kivett helyi közút megnevezésű ingatlan | 21.800.000.- Ft | 22.300.000.- Ft | - |

1. A Képviselő-testület az 1. pontban nevezett ingatlan (a továbbiakban: ingatlanrész) zárkörű, meghívásos pályázati hirdetmény útján történő értékesítéséről határoz. A Képviselő-testület dönt arról, hogy a nevezett ingatlan ingatlancsere jogcímen történő értékesítésére vonatkozó pályázati hirdetményt Nyitó Róbert, Szatmári Zoltán és Szabó Imre jászberényi lakosok részére kell megküldeni.
2. A Képviselő-testület meghatározza, hogy a pályázati kiírásban rögzíteni kell, hogy a pályázók, mint cserélő felek ellenértékként a tulajdonukat képező alábbi jászberényi ingatlanok tulajdonjogát ajánlhatják fel maximum bruttó 22.300.000.- Ft értéken:

jászberényi 9465/12 hrsz-ú, 3004 m² területű, kivett beépítetlen terület megnevezésű ingatlan,

jászberényi 9465/31 hrsz-ú, 360 m² területű, kivett közforgalom elől el nem zárt magánút megnevezésű ingatlan,

jászberényi 9465/32 hrsz-ú, 2158 m² területű, kivett beépítetlen terület megnevezésű ingatlan,

jászberényi 9465/39 hrsz-ú, 1912 m² területű, kivett közforgalom elől el nem zárt magánút megnevezésű ingatlan.

1. A pályázatra beérkezett ajánlatot a vagyonrendelet 23. § (2) bekezdés a) pontja alapján a Képviselő-testület értékeli, és határozatában dönt a pályázat elbírálásáról.
2. A pályázat kiírója fenntartja azon jogát, hogy a pályázati eljárást érvényes pályázat beérkezése esetén is – külön indoklással – eredménytelennek nyilvánítsa.

**Határidő:** 2019. július 16. (a pályázati hirdetmény megküldésére)

**Felelős:** Kiss József, a PH Közgazdasági Iroda vezetője

**Erről:**

1. Jász-Nagykun-Szolnok Megyei Kormányhivatal – Szolnok,
2. PH Közgazdasági Iroda – helyben,
3. Gazdasági és Tulajdonosi Bizottság valamennyi tagja – helyben,
4. Képviselő-testület valamennyi tagja – helyben,
5. Irattár

**é r t e s ü l**.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. július 4.*

*(Dr. Bessenyei Lilla)*

*irodavezető*